laion/Wikipedia-Exotic huggingface dataset:
জালনা জেলা

জালনা জেলা পশ্চিম ভারতের মহারাষ্ট্র রাজ্যের একটি প্রশাসনিক জেলা। জালনা শহর জেলা সদর। জেলাটি ঔরঙ্গাবাদ বিভাগের অন্তর্গত। জেলাটি মহারাষ্ট্রে মারাঠওয়াড়া অঞ্চলের উত্তরে - আটটি জেলার অন্যতম। এটি ঔরঙ্গাবাদ বিভাগের অংশ। জেলাটি উত্তরে জলগাঁও জেলা দ্বারা, পূর্বদিকে পার্বনী জেলা এবং বুলধানা জেলা, দক্ষিণে বীড জেলা এবং পশ্চিমে ঔরঙ্গাবাদ জেলা দ্বারা সীমাবদ্ধ। জেলাটির আয়তন ৭৭১৮ বর্গকিলোমিটার (২৯৮০ বর্গ মাইল)। জেলার ভৌগোলিক অক্ষাংশ এবং দ্রাঘিমাংশের পরিসীমা ১৯.০১' উত্তর থেকে ২১.০৩' উত্তর এবং ৭৪.০৪'পূর্ব থেকে ৭৬.০৪'পূর্ব। মৃদু থেকে মাঝারি ঢাল সহ মোটামুটি সমতল। জেলার উত্তরাঞ্চলে রয়েছে অজন্তা ও সাতমালা পর্বতমালা। গোদাবরী নদী জেলার দক্ষিণ সীমানা ধরে পশ্চিম থেকে পূর্ব পর্যন্ত প্রবাহিত। গোদাবরীর অন্যতম প্রধান শাখা পূর্ণা নদীও এই জেলার মধ্য দিয়ে প্রবাহিত। দুধনা, পূর্ণার প্রধান শাখা নদী, এবং কেলনা ও গিরিজা, পূর্ণার শাখা নদী, এবং পাশাপাশি গুলতি ও কুণ্ডলিকাকে বাঁধ দিয়ে জলাধার তৈরি হয়েছে, যা জালনা শহরে জল সরবরাহ করে । জালনা আগে হায়দ্রাবাদ দেশীয় রাজ্যের একটি অংশ ছিল। ১৯৪৮ সালে ভারতের স্বাধীনতার পরে এটি ঔরঙ্গাবাদ জেলার অংশ হয়ে যায়। ১৯৮১ সালের ১লা মে, বর্তমান জেলাটি ঔরঙ্গাবাদ জেলার জালনা, ভোকারদন, জাফরাবাদ ও আম্বাদ উপজেলা এবং পার্বনী জেলার পার্টুর উপজেলা নিয়ে গঠিত হয়। মুখ্যমন্ত্রী আবদুল রেহমান আন্তুলের আমলে এই জেলা গঠিত হয়েছিল। জেলাটি দুটি উপ-বিভাগে বিভক্ত, জলনা এবং পার্তুর। এগুলি আরও আটটি তালুকায় বিভক্ত: জালনা, আম্বাদ, ভোকারদন, বদনপুর, ঘনসভাঙ্গী, পারতুর, মান্থা ও জাফরাবাদ। জেলায় মোট ৯৭০টি গ্রাম রয়েছে। জেলায় মহারাষ্ট্র রাজ্য বিধানসভায় (বিধানসভা) পাঁচটি নির্বাচনী অঞ্চল রয়েছে: পার্তুর (বিধানসভার নির্বাচনী এলাকা) ঘনসওয়াঙ্গী(বিধানসভার নির্বাচনী এলাকা) জালনা (বিধানসভার নির্বাচনী এলাকা) বদনপুর (বিধানসভার নির্বাচনী এলাকা) ভোকারদান (বিধানসভার নির্বাচনী এলাকা) ২০১১ সালের জনগণনা অনুযায়ী জালনা জেলার জনসংখ্যা ১,৯৫৯,০৪৬ জন যা প্রায় লেসোথো রাষ্ট্রের জনসংখ্যা অথবা মার্কিন যুক্তরাষ্ট্রের নিউ মেক্সিকো রাজ্যের জনসংখ্যার সমতুল্য। জনসংখ্যার বিচারে ভারতের ৬৪০টি জেলার মধ্যে চিক্কবল্লাপুরের স্থান ২৩৭তম। জেলায় জনসংখ্যার ঘনত্ব ২৫৫ জন প্রতি বর্গকিলোমিটার (৬৬০ জন/বর্গমাইল) । ২০০১ থেকে ২০১১ সালের মধ্যে জেলার জনসংখ্যা-বৃদ্ধির হার ছিল ২১.৮৪ শতাংশ। জেলার লিঙ্গানুপাত প্রতি ১০০০ জন পুরুষ পিছু ৯২৯ জন নারী এবং সাক্ষরতার হার ৭৩.৬১ শতাংশ। "Introduction"। Jalna district। সংগ্রহের তারিখ ২৫ মার্চ ২০১৯।  উদ্ধৃতি ত্রুটি: <ref> ট্যাগ বৈধ নয়; districtcensus নামের সূত্রটির জন্য কোন লেখা প্রদান করা হয়নি US Directorate of Intelligence। "Country Comparison:Population"। ২৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১১। Benin 9,325,032  "2010 Resident Population Data"। U. S. Census Bureau। ২৩ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১১। North Carolina 9,535,483  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
ভোজপুর বিমানবন্দর

ভোজপুর বিমানবন্দর (আইএটিএ: BHP, আইসিএও: VNBJ) নেপালের প্রদেশ নং ১-এর ভোজপুর জেলার ভোজপুরে অবস্থিত একটি বেসামরিক বিমানবন্দর। বিমানবন্দরটি সমুদ্রপৃষ্ঠ থেকে ৪,০০০ ফুট (১,২১৯ মি) উঁচুতে অবস্থিত। এতে ৫৩৩ মিটার (১,৭৪৯ ফু) দৈর্ঘ্যের একটি একক রানওয়ে আছে। বিমানবন্দরটি ভোজপুরের সাথে প্রাদেশিক রাজধানী–বিরাটনগর ও জাতীয় রাজধানী–কাঠমান্ডুর যোগাযোগ রক্ষায় গুরুত্বপূর্ণ ভূমিকা পালন করে থাকে। বিরাটনগর বিমানবন্দর তেনজিং-হিলারী বিমানবন্দর ত্রিভুবন আন্তর্জাতিক বিমানবন্দর গ্রেট সার্কেল ম্যাপার-এ Bhojpur, Nepal (VNBJ / BHP) সম্পর্কিত বিমানবন্দর তথ্যাদি। "Schedule Effective from 15 May, 2010 to 30 October, 2010"। Nepal Airlines। ১৯ জুলাই ২০১০ তারিখে মূল থেকে আর্কাইভ করা। সংগ্রহের তারিখ ৮ জুন ২০১০।  "Tara Air starts Flights to Bhojpur"। The Himalayan Times। ১২ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৯ জুন ২০১৪।  নেপাল প্রবেশদ্বার ভোজপুর বিমানবন্দর-এর দুর্ঘটনার ইতিহাস - এভিয়েশন সেফটি নেটওয়ার্ক গ্রেট সার্কেল ম্যাপার-এ ভোজপুর বিমানবন্দর সম্পর্কিত বিমানবন্দর তথ্যাদি।
ব্রাঞ্জেলিনা

ব্রাঞ্জেলিনা (ইংরেজি: Brangelina) বলতে সুপারকাপল ব্র্যাড পিট ও অ্যাঞ্জেলিনা জোলি নামের দুজন মার্কিন অভিনয়শিল্পীকে বোঝানো হয়। ব্র্যাড পিট হচ্ছেন ফাইট ক্লাব, সেভেন, টুয়েলভ মাঙ্কিস, এবং দ্য কিউরিয়াস কেইস অফ বেঞ্জামিন বাটন খ্যাত একজন মার্কিন অভিনেতা, এবং অ্যাঞ্জেলিনা জোলি হচ্ছেন হ্যাকারস, গার্ল, ইন্টারাপ্টেড, লারা ক্রফ্‌ট: টুম্ব রেইডার, এবং চেঞ্জলিং খ্যাত একজন একাডেমি পুরস্কার বিজয়ী মার্কিন অভিনেত্রী। ১৯৮০ ও ১৯৯০-এর দশক জুড়ে পিট রবিন গিভেনস, জিল শোয়েলেন, এবং জুলিয়েট লুইসের সাথে প্রেম করেছেন। এছাড়া সেভেন চলচ্চিত্রে তার সহঅভিনেত্রী গিনেথ প্যালট্রোর সাথেও ১৯৯৫ থেকে ১৯৯৭ সাল পর্যন্ত তিনি প্রেম করেছেন। ১৯৯৮ সালে পিটের সাথে পরিচয় হয় ফ্রেন্ডস খ্যাত অভিনেত্রী জেনিফার অ্যানিস্টনের সাথে, এবং এই জুটি ২৯ জুলাই, ২০০০ সালে ক্যালিফোর্নিয়ার মালিবুতে বিবাহবন্ধনে আবদ্ধ হন। হলিউডের বিবাহ টিকে থাকার স্বল্পহারকে হার মানিয়েও শেষ পর্যন্ত এ জুটির জানুয়ারি ২০০৫-এ বিচ্ছেদ ঘটে। তারা যৌথভাবে ঘোষণা করেন যে, সাত বছর একসাথে থাকার পর তারা এখন আলাদা হয়ে যাওয়ার সিদ্ধান্ত নিয়েছেন। ডিভোর্সের জন্য আবেদন করার দুমাস পর অ্যানিস্টন তাদের সম্পর্কের মধ্যে বিদ্যমান পার্থক্যের ব্যাপারে মুখ খোলেন। মার্চ ২৮, ১৯৯৬ সালে জোলি ব্রিটিশ অভিনেতা জনি লি মিলারকে বিয়ে করেন। তিনি ছিলেন হ্যাকারস চলচ্চিত্রে জোলি সহঅভিনেতা। জোলি ও মিলার পরবর্তী বছরেই আলাদা হয়ে যান, এবং ৩ ফেব্রুয়ারি, ১৯৯৯ সালে তাদের ডিভোর্স হয়। ৫ মে, ২০০০-এ তিনি বিয়ে করেন পুশিং টিন চলচ্চিত্রে তার মার্কিন সহঅভিনেতা বিলি বব থর্নটনকে, এবং তাদের ডিভোর্স হয় ২৭ মে, ২০০৩-এ। হঠাৎ সংঘটিত হওয়া এই ডিভোর্সের ব্যাপারে জোলি বক্তব্য ছিলো, “এটা আশ্চর্যজনক ছিলো আমার কাছেও, কারণ রাতের শেষে আমরা দুজনই পুরোপুরি পরিবর্তিত হয়ে গিয়েছিলাম। আমার মনে হয় আমাদের মধ্যে মিলে যাবার মতো একরকম কিছুই কোনোদিন ছিলো না। ব্যাপারটা ভয় লাগানোর মতো, কিন্তু... আমার ধারণা এটা আপনি তখনি বুঝবেন যখন এটা আপনার জীবনে ঘটবে, এবং আদৌ আপনি নিজের সম্মন্ধে ভালোভাবে জানবেন না।” Gliatto, Tom (জুন ৩০, ১৯৯৭)। "Love Lost"। People। সংগ্রহের তারিখ ফেব্রুয়ারি ২৫, ২০০৯।  "Brad Pitt"। People। সংগ্রহের তারিখ মার্চ ১২, ২০০৮।  "Brad Pitt Biography"। People। পৃষ্ঠা 2। এপ্রিল ২৪, ২০১৬ তারিখে মূল থেকে আর্কাইভ করা। সংগ্রহের তারিখ মে ১৬, ২০০৮।  "Pitt and Aniston announce split"। BBC News। BBC। জানুয়ারি ৮, ২০০৫। সংগ্রহের তারিখ মার্চ ১৯, ২০০৯। [স্থায়ীভাবে অকার্যকর সংযোগ] "Judge signs Aniston-Pitt divorce papers"। USA Today। Associated Press। আগস্ট ২২, ২০০৫। সংগ্রহের তারিখ নভেম্বর ১৪, ২০০৮।  * Bandon, Alexandra. Following, Ambivalently, in Mom or Dad's Footsteps. The New York Times. August 25, 1996. Accessed February 25, 2009. Van Meter, Jonathan. Learning To Fly. Vogue. March 2004. Accessed September 8, 2008.
গভর্নমেন্ট প্রিন্টিং প্রেস

গভর্নমেন্ট প্রিন্টিং প্রেস বাংলাদেশ সরকারের মালিকানাধীন একটি প্রাতিষ্ঠানিক ছাপাখানা। গভর্নমেন্ট প্রিন্টিং প্রেস তৎকালীন পূর্ব পাকিস্তান সরকার কর্তৃক ১৯৫৩ সালে "সেন্ট্রাল প্রেস" নামে প্রতিষ্ঠিত হয়েছিল। এটি শিল্প মন্ত্রণালয়ের অধীন একটি বিভাগ হিসাবে তৈরি করা হয়েছিল। এটি প্রিন্টিং কর্পোরেশন অব পাকিস্তান প্রেস, ঢাকা ব্রাঞ্চ নামে পরিচালিত হত। ১৯৭১ সালে বাংলাদেশের স্বাধীনতার পরে এটি সরকারি ছাপাখানায় পরিণত হয়। বাংলাদেশের তৃতীয় বিভাগ ফুটবল লিগে প্রেসের একটি ফুটবল দল রয়েছে। ২০১০ সালের ১০ জুলাই রংপুরে শিক্ষক নিয়োগের প্রশ্নপত্র ফাঁসের জন্য সরকারি প্রিন্টিং প্রেসের এক কর্মী এবং বাংলাদেশ গভর্নমেন্ট প্রেসের অপর একজনকে গ্রেপ্তার করা হয়েছিল। এই প্রশ্ন ফাঁসের কেলেঙ্কারিটি তদন্ত করেছিল বাংলাদেশ পুলিশের বিশেষ শাখা। "গভর্নমেন্ট প্রিন্টিং প্রেসে আপনাকে স্বাগতম"। প্রিন্টিং ও প্রকাশনা বিভাগ, গণপ্রজাতন্ত্রী বাংলাদেশ সরকার। সংগ্রহের তারিখ ৭ আগস্ট ২০২০।  "Department of Printing and Publications - Government Printing Press"। dpp.gov.bd। সংগ্রহের তারিখ ২৩ মে ২০২০।  "Local Snippets"। The Daily Star (ইংরেজি ভাষায়)। ২২ সেপ্টেম্বর ২০০৭। সংগ্রহের তারিখ ২৩ মে ২০২০।  "Gulistan ride on Mafiullah"। The Daily Star (ইংরেজি ভাষায়)। ১৮ সেপ্টেম্বর ২০০৭। সংগ্রহের তারিখ ২৩ মে ২০২০।  "More BG Press staff linked to question leak"। The Daily Star (ইংরেজি ভাষায়)। ১১ জুলাই ২০১০। সংগ্রহের তারিখ ২৩ মে ২০২০।
চিত্রদুর্গ জেলা

চিত্রদুর্গ জেলা, হলো দক্ষিণ ভারতে অবস্থিত কর্ণাটক রাজ্যের দক্ষিণ-পূর্ব দিকের একটি জেলা৷ এটি কর্ণাটকের চারটি প্রশাসনিক বিভাগের বেঙ্গালুরু বিভাগের অন্তর্গত৷ জেলাটির জেলাসদর চিত্রদুর্গ শহরে অবস্থিত। এখানে চিত্রকালদুর্গ নামে একটি বিশাল উঁচু ছাতার আকৃতির পাহাড় রয়েছে, এই পাহাড়ের নাম অনুসারেই চিত্রদুর্গ নাম। জেলাটির ঐতিহ্য রামায়ণ ও মহাভারত কালীন। ব্রিটিশ সময়কালীন ইঙ্গ অপভ্রংশে এই জায়গাটির নাম হয় চিতলদ্রুগ। কর্নাটকে সাম্রাজ্য বিস্তার করা প্রায় সমস্ত রাজবংশই চিত্রদুর্গে শাসন করেছিলেন৷ সমগ্র জেলাটিই বেদবতী নদী এবং উত্তর-পশ্চিম দিক দিয়ে প্রবাহিত তুঙ্গভদ্রা নদীর উপত্যকায় অবস্থিত। জেলাটির উত্তর-পশ্চিম দিকে রয়েছে বেল্লারী জেলা, পশ্চিম দিকে রয়েছে দাবণগেরে জেলা, দক্ষিণ-পশ্চিম দিকে রয়েছে চিকমাগালুর জেলা, দক্ষিণ-পূর্ব দিকে রয়েছে তুমকুর জেলা এবং পূর্ব দিকে রয়েছে পাবাগাড়া তালুক (তুমকুর জেলা) ও অন্ধ্রপ্রদেশ রাজ্যের অনন্তপুর জেলা। ২০১১ খ্রিস্টাব্দে ভারতের জনগণনা অনুসারে চিত্রদুর্গ জেলার মোট জনসংখ্যা ছিল ১৬,৫৯,৪৫৬ জন, যা গিনি-বিসাউ রাষ্ট্রের বা আমেরিকা যুক্তরাষ্ট্রের আইডাহো রাজ্যের জনসংখ্যার সমতুল্য। ২০১১ খ্রিস্টাব্দে ভারতে মোট ৬৪০ টি জেলার মধ্যে জনসংখ্যার বিচারে এই জেলাটির স্থান ২৯৭তম; জেলাটি জনঘনত্ব ১৯৭ জন প্রতি বর্গকিলোমিটার (৫১০ জন/বর্গমাইল)। ‌ ২০০১ থেকে ২০১১ খ্রিস্টাব্দের মধ্যে জেলাটির জনসংখ্যা বৃদ্ধির হার ছিল ৯.৩৯ শতাংশ। চিত্রদুর্গ জেলায় প্রতি হাজার পুরুষে নারীর সংখ্যা ৯৬৯ জন। জেলাটির সর্বমোট সাক্ষরতার হার ৭৩.৭১ শতাংশ যেখানে পুরুষ সাক্ষরতার হার ৮১.৩৭ শতাংশ এবং নারী সাক্ষরতার হার ৬৫.৮৮ শতাংশ। ২০০৬ খ্রিস্টাব্দে ভারত সরকারের গ্রামীণ বিকাশ এবং পঞ্চায়েত রাজ মন্ত্রণালয় চিত্রদুর্গ জেলাটিকে ভারতের ৬৪০ টি জেলার মধ্যে অর্থনৈতিকভাবে পিছিয়ে পড়া আড়াইশো টি জেলার তালিকার অন্তর্ভুক্ত করেছে। এরকম পিছিয়ে পড়া জেলার তকমা প্রাপ্ত কর্নাটকের পাঁচটি জেলার মধ্যে চিত্রদুর্গ অন্যতম। জেলা টি ব্যাকওয়ার্ড রিজিওন গ্রান্ট ফান্ড বা বিআরজিএফ এর আওতাভুক্ত। "District at a Glance"। Chitradurga district website। সংগ্রহের তারিখ ৩ জানুয়ারি ২০১১।  চিসাম, হিউ, সম্পাদক (১৯১১)। "Chitaldrug"। ব্রিটিশ বিশ্বকোষ। 6 (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 247। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "District Census 2011"। Census2011.co.in। ২০১১। সংগ্রহের তারিখ ৩০ সেপ্টেম্বর ২০১১।  US Directorate of Intelligence। "Country Comparison:Population"। ২৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১১। Guinea-Bissau 1,596,677 July 2011 est.  "2010 Resident Population Data"। U.S. Census Bureau। ১৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১১। Idaho 1,567,582  Decadal Variation In Population Since 1901 Ministry of Panchayati Raj (৮ সেপ্টেম্বর ২০০৯)। "A Note on the Backward Regions Grant Fund Programme" (পিডিএফ)। National Institute of Rural Development। ৫ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ সেপ্টেম্বর ২০১১।
অলানা নিকোলস

অলানা নিকোলস (ইংরেজি: Alana Nichols; জন্ম: ২১ মার্চ ১৯৮৩) একজন মার্কিন হুইলচেয়ার বাস্কেটবল খেলোয়াড় এবং স্কিয়ার। অলানা বহুবার বার তাঁর দেশের হয়ে স্কিয়ার হিসাবে প্রতিনিধিত্বব করেছিলেন, তাঁর মধ্যে আছে ২০১১ সালের আইপিসি আলপাইন স্কাইং ওয়ার্ল্ড চ্যাম্পিয়নশিপ। তিনি প্রথম স্কিয়ার ছিলেন যিনি সিটিং মহিলাদের ডাউনহিল রেস এবং সুপার জি রেস শেষ করেন। তিনি স্লালম এবং জায়ান্ট স্লালম শেষ করতে পারা তৃতীয় স্কাইর ছিলেন। ২০০৮: বেইজিং, চিন- প্যারালিম্পিক গেমস, মার্কিন হুইলচেয়ার বাস্কেটবল দলগত - স্বর্ণপদক। ২০১০: ভ্যানকুভার, কানাডা- সিটিং মহিলাদের ডাউনহিল রেস- স্বর্ণপদক। ২০১০: ভ্যানকুভার, কানাডা- সিটিং মহিলাদের জায়ান্ট স্লালম- স্বর্ণপদক। "Alana Nichols"। United States Paralympic Committee। ২৩ মার্চ ২০১০ তারিখে মূল থেকে আর্কাইভ করা। সংগ্রহের তারিখ মার্চ ২০, ২০১০।  "Historical Results"। Germany: International Paralympic Committee Alpine Skiiing। ১১ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৬ মে ২০১৩।
লাহোরি মুরগি

লাহোরি মুরগী (উর্দু: چاکن لاہوری‎‎) পাকিস্তানের লাহোরের একটি খাবার, যেটা বাসমতী চালের ভাতের সাথে পরিবেশন করা হয়। এটা লাহোরে পথখাবার হিশেবে বেশ জনপ্রিয়। মুরগী ভাল করে ধুয়ে রান ও বুকে দাগ কেটে নেওয়া হয় যাতে মেরিনেশনের মশলা ভেতরে ঢোকে। উপরের সব উপকরণ এক সঙ্গে মিশিয়ে মুরগী গায়ে মাখিয়ে নেয়। কমপক্ষে ৪ ঘণ্টা ফ্রিজে রেখে দেয়। বাষ্প করার কিছুসময় আগে ফ্রিজ থেকে নামিয়ে নেয়। একটি পাতিলে স্টিমার দিয়ে পানি ফুটিয়ে নেয়। এরপর মশলাসহ মুরগিটি স্টিমার এর উপর রেখে ঢেকে দেয়। মাঝারি আচে ৩০ মিনিট ভাপে সিদ্ধ করে। পরিবেশনের ৩০ মিনিট আগে করাইতে ১/২ লিটারের মত তেল দিন। তেল ফুটে উঠলে স্টিম করা মুরগী দিয়ে অল্প আচে ক্রিস্পি করে ভেজে তুলে। উপরে ঘি ব্রাশ করে। সবশেষে লাহোরি মুরগির সঙ্গে নান, রাইতা বা সালাদ দিয়ে পরিবেশন করা হয় আস্ত মুরগী ১টি, লেবুর রস ২ টেবিল চামচ, টকদই ১/৪ কাপ, টমেটো সস ২ টেবিল চামচ, আদা বাটা ১ টেবিল চামচ, রসুন বাটা ১ চা চামচ, তন্দুরী মসলা ২ টেবিল চামচ, মরিচ গুঁড়া ২ চা চামচ, গরম মশলা পাউডার ১ চা চামচ, ভাজা জিরা গুঁড়া ১চা চামচ, চাট মশলা ১ টেবিল চামচ, ঘি ১/৪ কাপ। "Atul Kochhar's Chicken Lahori"। The Telegraph।  "লাহোরি মিষ্টি মুরগী"।
জানা স্ট্যাম্প

জানা স্ট্যাম্প (ইংরেজি: Jana Stump; জন্ম:১৯৭৫) একজন মার্কিন হুইলচেয়ার বাস্কেটবল খেলোয়াড়। স্টাম্প মার্কিন যুক্তরাষ্ট্রের কানসাসের বেলভিল শহরে জন্মগ্রহণ করেছিলেন এবং ওখানেই বড় হয়ে ওঠেন। তাঁর বাবা জেরি এবং মা ক্যাথলিন ছিলেন। ১৯৯০ সালে, তাঁর নবীন বছরের শেষ দিনে, একটি দূরঘটনা ঘটে, গাড়ির সিট বেল্ট ভেঙে যায় এবং সে পিছনে পড়ে যান, যার ফলে তিনি পক্ষাঘাতগ্রস্থ হন। তিনি যখন তাঁর স্কুলে ফিরে আসেন, তাঁকে "ইয়াং ওম্যান অব দ্য ইয়ারের" মুকুট প্রদান করা হয়েছিল। স্টাম্প বেলভিল হাই স্কুল থেকে স্নাতক পাস করার পরে, তিনি ইউনিভার্সিটি অফ ইলিনয়-এর আরবানা-চ্যাম্পেইনে একটি বাস্কেটবল স্কলারশিপ গ্রহণ করেছিলেন। তিনি ব্রডকাস্ট জার্নালিজমে ওনার্স করার সময় তিনি ডেল্টা গামার সদস্য ছিলেন। ১৯৯৫–-৯৬ মৌসুমে, মার্কিন যুক্তরাষ্ট্রের মহিলা জাতীয় হুইলচেয়ার বাস্কেটবল দলে তিনি গ্রীষ্মকালীন প্যারা অলিম্পিকসে অংশ নেওয়ার জন্য সুযোগ পেয়েছিলেন। তিনি সর্বকনিষ্ঠ খেলোয়াড় হিসাবে তাঁর দলকে ইউএসএকে একটি ব্রোঞ্জ পদক জয় করতে সহায়তা করেছিলেন। ফিরে আসার পরে, স্টাম্পকে এনসিএএ ফার্স্ট অল-টুর্নামেন্টের জন্য দলে সুযোগ দেওয়া হয়েছিল এবং সর্বাধিক উন্নত খেলোয়াড়ের পুরস্কার দেওয়াও হয়েছিল। তিনি, পামেলা বোরেলি এবং ফেমেলি লিডারশিপ পুরষ্কারে ভূষিত হয়েছেন। পরের বছর, তিনি স্নাতক হওয়ার আগে চতুর্থ বর্ষের পুরষ্কারও পেয়েছিলেন। ২০০৪ সালে, তিনি মার্কিন যুক্তরাষ্ট্রের মহিলাদের জাতীয় হুইলচেয়ার বাস্কেটবল দলের সদস্য হিসাবে ২০০৪ গ্রীষ্মের প্যারা অলিম্পিকসে স্বর্ণপদক জয় করেছিলেন। তিনি তাঁর ডিগ্রি নিয়ে ওয়াল্ট ডিজনি ওয়ার্ল্ড এবং ডাব্লুএমএফই-এফএম-তে কাজে সূত্রে অরল্যান্ডোতে চলে যান এবং সেখানে থাকতে শুরু করেন। প্যারালিম্পিক রেখাচিত্র "Belleville woman to compete in Paralympics"। Hutchinson News। Kansas। জুলাই ১৮, ১৯৯৬।  Clouston, David (ফেব্রুয়ারি ৫, ১৯৯৫)। "The crusader"। Salina Journal। Kansas। পৃষ্ঠা 1।  Clouston, David (ফেব্রুয়ারি ৫, ১৯৯৫)। "The crusader continued"। Salina Journal। Kansas। পৃষ্ঠা 11।  Zier, Lillian (এপ্রিল ২৫, ১৯৯৩)। "Young Woman Has Quite a Year"। Salina Journal। Kansas। পৃষ্ঠা 1।  "DSO Annual Awards Banquet" (পিডিএফ)। /libsysdigi.library.uiuc.edu। ১৯৯৬। পৃষ্ঠা 22। সংগ্রহের তারিখ জানুয়ারি ৭, ২০২০।  Bechard, Harold (জুলাই ২১, ১৯৯৬)। "Paralympian from Belleville goes for gold"। Salina Journal। Kansas। পৃষ্ঠা 1।  Clouston, David (আগস্ট ২৯, ১৯৯৬)। "Paralympian had gold on the mind"। Salina Journal। Kansas। পৃষ্ঠা 1।  "Women's National Championship results" (পিডিএফ)। archives.library.illinois.edu। জুলাই ১৯৯৬। পৃষ্ঠা 4। সংগ্রহের তারিখ জানুয়ারি ৭, ২০২০। [স্থায়ীভাবে অকার্যকর সংযোগ] "The Pamela Borelli and Family Leadership Achievement Award Recipients"। disability.illinois.edu। মে ১৩, ২০২০ তারিখে মূল থেকে আর্কাইভ করা। সংগ্রহের তারিখ জানুয়ারি ৭, ২০২০।  "UI tennis trio grabs honors"। The News-Gazette। এপ্রিল ২৫, ১৯৯৭। সংগ্রহের তারিখ জানুয়ারি ৭, ২০২০।  Gluskin, Jon (অক্টোবর ৬, ২০০৪)। "Led by Illini, U.S. women take gold in wheelchair b-ball"। The Daily Illini। সংগ্রহের তারিখ জানুয়ারি ৭, ২০২০।  Comas, Martin E. (নভেম্বর ২৫, ২০০১)। "TENNIS STAR WHEELS INTO WORLD RANKING"। Orlando Sentinel। সংগ্রহের তারিখ জানুয়ারি ৭, ২০২০।
দাগানা জেলা

দাগানা জেলা ভুটানের ২০টি জেলার একটি জেলা। এ জেলার বাসিন্দাদের অধিকাংশ জংখা ভাষায় কথা বলে। তবে সারপাং জেলার দক্ষিণ-পশ্চিমাঞ্চলে নেপালি ভাষাও মাতৃভাষা হিসাবে কথিত হয়। ২০০৭ সালের ২৬ এপ্রিল লামোজিংখা ডুংখাগ (উপজেলা) আনুষ্ঠানিকভাবে সারপাং জেলা থেকে দাগানা জেলায় হস্তান্তরিত হয়। প্রভাবিত তিনটি গিয়োগ (লামোজিংখা, ডিওরালি ও নিচুলা বা জিনচুলা এবং লামোজিংখা শহর), যেগুলো সারপাং জেলার সর্ব-পশ্চিমাংশে গঠিত ছিল; বর্তমানে সেগুলো দাগানা জেলার সর্ব-দক্ষিণাংশে গঠিত। দাগানা জেলা ১৪টি গিয়োগ বা গ্রাম উন্নয়ন কমিটিতে বিভক্ত; ডোরোনা গিয়োগ ড্রুজেগাং গিয়োগ গিসারলিং গিয়োগ গোশি গিয়োগ কারমালিং গিয়োগ কানা গিয়োগ খেবিসা গিয়োগ লাজাভ গিয়োগ লামোয় জিংখা গিয়োগ নিচুলা গিয়োগ তাশিডিং গিয়োগ টসাংখা গিয়োগ টসেডাগং গিয়োগ টসেজা গিয়োগ ভুটানের জেলা দাগা প্রদেশ "News Detail"। ২০০৮-০৩-১৯ তারিখে মূল থেকে আর্কাইভ করা। সংগ্রহের তারিখ ২০১১-০১-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://www.pc.gov.bt/fyp/Dzongkhags/Sarpang.pdf[স্থায়ীভাবে অকার্যকর সংযোগ] প্রবেশদ্বার:  ভুটান
স্টেফানি হুইলার

স্টেফানি হুইলার (ইংরেজি: Stephanie Wheeler; জন্ম: ১৬ জানুয়ারী ১৯৮১) একজন মার্কিন হুইলচেয়ার বাস্কেটবল খেলোয়াড়। তিনি দু-দুটি প্যারা অলিম্পিক দলে ছিলেন যারা স্বর্ণ পদক জিতেছিলেন। এছাড়া, ২০০৭ সালের রিও ডি জেনিরোতে, প্যারা-প্যান-আমেরিকান গেমসে স্বর্ণ পদক বিজয়ী দলে খেলেছিলেন। তিনি ইলিনয় বিশ্ববিদ্যালয় থেকে ক্যানসিওলজি বিষয়ে ডিগ্রি অর্জন করছেন এবং আলাবামা বিশ্ববিদ্যালয় থেকে ক্রীড়া শিক্ষায় ওপর ডক্টরেট নিয়ে কাজ করছেন। ২০১০ সালের হিসাবে তিনি ইলিনয় হুইলচেয়ার বাস্কেটবল দলের প্রধান দলের কোচ এবং ২০১৬ সালে রিওতে প্যারালিম্পিক গেমসে ফিরবেন কোচ হিসাবে। "City of Norlina site"। ৭ মার্চ ২০১০ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০২০।  "Stephanie Wheeler bio at US Paralympics site"। ২০ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০২০।  "Mooresville Weekly Article on Dave Kiley"। ৮ মে ২০১২ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০২০।  "Wheelchair Basketball Coach Stephanie Wheeler"। Outsports। মে ২৩, ২০১৩।
শাফকাত রানা

শাফকাত রানা (উর্দু: شفقت رانا‎‎; জন্ম: ১০ আগস্ট, ১৯৪৩) তৎকালীন ব্রিটিশ ভারতের পাঞ্জাব প্রদেশের শিমলা এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬—এর দশকে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে লাহোর ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন তিনি। ১৯৫৯-৬০ মৌসুম থেকে ১৯৭৮-৭৯ মৌসুম পর্যন্ত শাফকাত রানা’র প্রথম-শ্রেণীর খেলোয়াড়ী জীবন চলমান ছিল। অত্যন্ত ভালোমানের ডানহাতি ব্যাটসম্যান হিসেবে নিজের পরিচিতি ঘটিয়েছিলেন শাফকাত রানা। ড্রাইভ ও কাটে বেশ পারদর্শিতা দেখিয়েছেন। ১৯৫৯-৬০ মৌসুমে প্রথম-শ্রেণীর ক্রিকেটে অভিষেক ঘটে তার। ১৯৬৩ সালে পাকিস্তান ঈগলেটসের সদস্যরূপে ইংল্যান্ড গমন করেন। ১৯৭৮-৭৯ মৌসুমে সর্বশেষ প্রথম-শ্রেণীর খেলায় অংশ নেন। ১৯৬৮-৬৯ মৌসুমে লাহোরে অনুষ্ঠিত কায়েদ-ই-আজম ট্রফি প্রতিযোগিতায় সারগোদার বিপক্ষে লাহোর দলের সদস্যরূপে ব্যক্তিগত সর্বোচ্চ ১৭৪ রানের ইনিংস খেলেছিলেন। এ পর্যায়ে চতুর্থ উইকেট জুটিতে ওয়াকার আহমেদের সাথে ৩৩০ রান সংগ্রহ করেছিলেন। সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন শাফকাত রানা। ২৪ অক্টোবর, ১৯৬৪ তারিখে করাচীতে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৮ নভেম্বর, ১৯৬৯ তারিখে ঢাকায় সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি। ছয় বছরের অধিক সময় নিয়ে তাকে পাঁচের অধিক টেস্টে খেলানো হয়নি। খেলোয়াড়ী জীবনের উল্লেখযোগ্য দিক ছিল ১৯৬৯-৭০ মৌসুমে নিউজিল্যান্ডের বিপক্ষে লাহোরে অনুষ্ঠিত তৃতীয় টেস্টে ব্যক্তিগত সেরা ৯৫ রানের ইনিংস খেলা। এ পর্যায়ে তার দল মাত্র ১৬৭ রান তুলতে পেরেছিল। এছাড়াও, দাঙ্গার কারণে পরিত্যক্ত হওয়া ঢাকা টেস্টে তিনি ৬৫ রান তুলেছিলেন। ১৯৬৪-৬৫ মৌসুমে পাকিস্তান দলের সাথে অস্ট্রেলিয়া ও নিউজিল্যান্ড সফরে যান। ১৮.২০ গড়ে ১৮২ রান সংগ্রহ করেন ও কোন টেস্টে তাকে খেলানো হয়নি। এরপর, ১৯৭১ সালে দলের সাথে পুনরায় ইংল্যান্ড সফর করেন। ১৭.৫৩ গড়ে ২২৮ রান তুলেন। এ সফরেও টেস্টবিহীন অবস্থায় শেষ করেন। Lahore v Sargodha 1968-69 Shafqat Rana at Cricinfo আসিফ ইকবাল আনোয়ার হোসেন পাকিস্তানি টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে শাফকাত রানা (ইংরেজি) ক্রিকেটআর্কাইভে শাফকাত রানা (সদস্যতা প্রয়োজনীয়) (ইংরেজি)
পিংকেল

পিংকেল এক ধরনের সসেজ যা জার্মানির উত্তরে প্রচলিত। এটি হ'ল সসেজের ধরন যা কেবল মাংসই রাখে না, পাশাপাশি মাংসহীন উপাদান রয়েছে। পিনকেলে বেকন, ওট বা বার্লি এর গ্রোট, গরুর মাংস স্যুট, শূকর লার্ড, পেঁয়াজ, লবণ, মরিচ এবং অন্যান্য মশলা রয়েছে। এর সঠিক রচনাটি পরিবর্তিত হয়। এটি এমন এক ধরনের সসেজ যা সাধারণত রান্না করা পরিবেশন করা হয়, কোনও একরকম বাঁধাকপি সহ। শীতকালীন মাসগুলিতে মোসলি এটিটোপ-এ ব্যবহার করা যেতে পারে। পিনকেল হ'ল ধূমপানযুক্ত সসেজ। এটি মূলত উত্তর-পশ্চিম জার্মানি, বিশেষত ওল্ডেনবার্গ, ব্রেমেন এবং ওসনব্রাকের আশেপাশের অঞ্চলের পাশাপাশি পূর্ব ফ্রিসিয়া এবং ফ্রিজল্যান্ডে খাওয়া হয়.
বাংলাদেশ সরকারি মুদ্রণালয়

বাংলাদেশ সরকারি মুদ্রণালয় বা বাংলাদেশ গভর্নমেন্ট প্রেস (সংক্ষেপে বি.জি. প্রেস) বাংলাদেশ সরকারের একটি প্রাতিষ্ঠানিক ছাপাখানা। এটি বি.জি. প্রেস নামেও পরিচিত। এই প্রেস সরকারের যাবতীয় গুরুত্বপূর্ণ মুদ্রণ কাজ, যেমন- বাজেট, প্রতিবেদন, কর্মসূচী, আইন, লিফলেট, পোস্টার, আদেশপত্র, অর্থনৈতিক সমীক্ষা, সাময়িকী, ফরম (স্ট্যান্ডার্ড ও নন-স্ট্যান্ডার্ড), ডিও প্যাড, ডিও খাম, দাওয়াতপত্র এবং ভৌগোলিক ও রাজনৈতিক পট পরিবর্তনে পুনর্গঠন সংক্রান্ত অবকাঠামো, মানবশক্তি, প্রযুক্তি ও উৎপাদন বিষয়ে মুদ্রণ ও প্রকাশনার কাজ করে থাকে। উক্ত প্রেস আদালতের রায় এবং আইনি মামলা মুদ্রণের জন্য দায়বদ্ধ। বাংলাদেশ গভর্নমেন্ট শুরুতে ইস্ট বেঙ্গল গভর্নমেন্ট প্রেস হিসাবে কলকাতায় প্রতিষ্ঠিত হয়েছিল। ১৯৪৭ সালে ভারত বিভাগের পর স্বাধীন রাষ্ট্রের ছাপাখানা হিসেবে কলকাতার বেঙ্গল গভর্নমেন্ট প্রেসের কিছু মুদ্রণ যন্ত্র ও জনবলসহ নাজিমউদ্দীন সড়কস্থ ঢাকা কেন্দ্রীয় কারাগারের অভ্যন্তরে পূর্ব বঙ্গ সরকারি মুদ্রণালয় স্থাপন করা হয়েছিল। পরবর্তীতে ১৯৫৩ সালে বর্তমান অবস্থানে অর্থাৎ ঢাকার তেজগাঁও শিল্পাঞ্চল এলাকায় উক্ত প্রেসকে পুনরায় স্থায়ীভাবে স্থানান্তর করা হয়েছিল এবং এর নামকরণ করা হয়েছিল পূর্ব পাকিস্তান সরকারি মুদ্রণালয়। বাংলাদেশের স্বাধীনতার পরে পূর্ব পাকিস্তান সরকারি মুদ্রণালয়, বাংলাদেশ সরকারি মুদ্রণালয়ে পরিণত হয়। ২০১২ সালে বি.জি. প্রেস দ্বারা মুদ্রিত অনুরূপ জাল চেক ব্যবহার করে এক প্রতারক চক্র ১১ কোটি টাকা আত্মসাৎ করেছিল। ২০১৪ সালের ডিসেম্বরে বিডিনিউজ টোয়েন্টিফোর ডটকম জানিয়েছিল যে, প্রিন্টিং প্রেসটিতে সুরক্ষা ব্যবস্থা অ-পর্যাপ্ত ছিল। বাংলাদেশ সিভিল সার্ভিস পরীক্ষাসহ জাতীয় পরীক্ষার প্রশ্ন ফাঁসের পরে প্রেসের নিরাপত্তা নিয়ে কিছুটা উদ্বেগ দেখা দিয়েছিল। ২০১৬ সালের জুনে প্রেসের একজন কর্মচারী এইচ.এস.সি. পরীক্ষার প্রশ্নপত্র মুখস্থ করে সেগুলি বিক্রির চেষ্টা করেছিলেন। এ ঘটনায় তাকে সহ আরও ৯ জনকে গ্রেপ্তার করা হয়েছিল। "বাংলাদেশ সরকারি মুদ্রণালয় (বি.জি. প্রেস)"। dpp.gov.bd। বাংলাদেশ সরকারি মুদ্রণালয়। সংগ্রহের তারিখ ২৩ মে ২০২০।  "Aug 21 Attack Cases: Pandemic causing delay in HC hearing"। দ্য ডেইলি স্টার (ইংরেজি ভাষায়)। ৪ মে ২০২০। সংগ্রহের তারিখ ২৩ মে ২০২০।  "Fraudsters embezzle Tk 11cr thru' forgery"। দ্য ডেইলি স্টার। সংগ্রহের তারিখ ২৩ মে ২০২০।  ইসলাম, শহিদুল। "Bangladesh Government Press operating with a lax security"। bdnews24.com (ইংরেজি ভাষায়)। সংগ্রহের তারিখ ২৩ মে ২০২০।  "9 held with fake HSC question papers in Dhaka"। দ্য ডেইলি স্টার (ইংরেজি ভাষায়)। ৯ জুন ২০১৬। সংগ্রহের তারিখ ২৩ মে ২০২০।
ন্যাশনাল ইনস্টিটিউট অব ল্যাবরেটরি মেডিসিন অ্যান্ড রেফারেল সেন্টার

ন্যাশনাল ইন্সটিটিউট অব ল্যাবরেটরি মেডিসিন এন্ড রেফারেল সেন্টার বাংলাদেশের ঢাকায় অবস্থিত রোগনির্ণায়ক পরীক্ষার জাতীয় প্রতিষ্ঠান ও অভিনির্দেশক কেন্দ্র। বাংলাদেশের রোগনির্ণায়ক পরীক্ষার জন্য জাতীয়ভাবে একটি মানকেন্দ্র প্রতিষ্ঠার জন্য ২০১০ সালে ১ জুন একনেকের সভায় ন্যাশনাল ইন্সটিটিউট অব ল্যাবরেটরি মেডিসিন এন্ড রেফারেল সেন্টার প্রকল্পের অনুমোদন দেয়া হয়। ২০১৭ সালে ১২-তলা ভবনের নির্মাণ কাজ শেষ হয়। ২০১৮ সালে ৩১ অক্টোবর প্রধানমন্ত্রী শেখ হাসিনা এর উদ্বোধন করেন। ২০১৯ সালের ২ ডিসেম্বর এ প্রতিষ্ঠান কার্যক্রম শুরুর অনুমোদন লাভ করে। প্রতিষ্ঠানের পরিচালক প্রতিষ্ঠানটির শীর্ষব্যক্তি। অধ্যাপক আবুল খায়ের মোহাম্মদ শামসুজ্জামান প্রতিষ্ঠানটির প্রথম পরিচালক হিসেবে দায়িত্ব পালন করেন। এ প্রতিষ্ঠান জাতীয় কোয়ালিটি স্ট্যান্ডার্ড প্রতিষ্ঠার মাধ্যমে নিসৃষ্ঠ প্রদান করে। এছাড়া প্রতিষ্ঠানটি ব্যাধিনির্ণায়ক চিকিৎসাবিজ্ঞান বিষয়ক শিক্ষা, প্রশিক্ষণ ও গবেষণা পরিচালনা করে। পাশাপাশি অভিনির্দেশক পরীক্ষাগার হিসেবে অন্যান্য প্রতিষ্ঠানকে সহায়তা ও পরামর্শ প্রদান করে। কোভিড-১৯ মহামারীতে প্রতিষ্ঠানটি ব্যাধিনির্ণায়ক পরীক্ষাকেন্দ্র হিসেবে নিয়মিত নমুনা পরীক্ষা করে। "ন্যাশনাল ইন্সটিটিউট অব ল্যাবরেটরি মেডিসিন: রোগ নির্ণয়ের সব পরীক্ষা এক ছাদের নিচে"। দৈনিক যুগান্তর। সংগ্রহের তারিখ ২০২০-০৮-০৭।  "DGHS' three-year project unfinished in nine years"। The Daily Star (ইংরেজি ভাষায়)। ২০১৯-১০-২২। সংগ্রহের তারিখ ২০২০-০৮-০৭।  "আন্তর্জাতিক যাত্রীদের কোভিড-১৯ পরীক্ষার জন্য ১৬ হাসপাতাল নির্ধারণ"। The Business Standard (ইংরেজি ভাষায়)। ২০২০-০৭-১৮। সংগ্রহের তারিখ ২০২০-০৮-০৭।  "বিদেশ যেতে ১৬ প্রতিষ্ঠানের বাইরে করোনা পরীক্ষা নয়"। প্রথম আলো। সংগ্রহের তারিখ ২০২০-০৮-০৭।